CELEX: 32014R1397
Language: hr
Date: 2014-10-22 00:00:00
Title: Delegirana uredba Komisije (EU) br. 1397/2014 оd 22. listopada 2014. o izmjeni Uredbe (EU) br. 318/2013 o donošenju programa ad hoc modula za razdoblje od 2016. do 2018. za anketu o radnoj snazi na uzorku predviđenu Uredbom Vijeća (EZ) br. 577/98  Tekst značajan za EGP

30.12.2014   
            
            
               HR
            
            
               Službeni list Europske unije
            
            
               L 370/42
            
         DELEGIRANA UREDBA KOMISIJE (EU) br. 1397/2014
   оd 22. listopada 2014.
   o izmjeni Uredbe (EU) br. 318/2013 o donošenju programa ad hoc modula za razdoblje od 2016. do 2018. za anketu o radnoj snazi na uzorku predviđenu Uredbom Vijeća (EZ) br. 577/98
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 577/98 od 9. ožujka 1998. o organizaciji ankete o radnoj snazi na uzorku u Zajednici (1), a posebno njezin članak 7.a stavak 4.,
   budući da:
   
               (1)
            
            
               Uredbom Komisije (EU) br. 318/2013 (2) donesen je program ad hoc modula za anketu o radnoj snazi na uzorku za razdoblje od 2016. do 2018. Njime se za svaki ad hoc modul utvrđuju tema, referentno razdoblje, veličina uzorka i rok za slanje rezultata.
            
         
               (2)
            
            
               U skladu s Uredbom (EU) br. 545/2014 Europskog parlamenta i Vijeća (3), programom se utvrđuju i popis i opis područja specijaliziranih informacija za sve ad hoc module („ad hoc podmoduli”).
            
         
               (3)
            
            
               Kako bi se osigurala usklađenost Uredbe (EU) br. 318/2013 s Uredbom (EZ) br. 577/98 kako je izmijenjena, nazive i opise svih ad hoc podmodula trebalo bi uključiti u prethodnu Uredbu.
            
         
               (4)
            
            
               Uredbu (EU) br. 318/2013 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog Uredbi (EU) br. 318/2013 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. listopada 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 77, 14.3.1998., str. 3.
   
   
      (2)  Uredba Komisije (EU) br. 318/2013 od 8. travnja 2013. o donošenju programa ad hoc modula za razdoblje od 2016. do 2018. za anketu o radnoj snazi na uzorku predviđenu Uredbom Vijeća (EZ) br. 577/98 (SL L 99, 9.4.2013., str. 11.).
   
      (3)  Uredba (EU) br. 545/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 577/98 o organizaciji ankete o radnoj snazi na uzorku u Zajednici (SL L 163, 29.5.2014., str. 10.).
   
      PRILOG
      
         
            „PRILOG
            ANKETA O RADNOJ SNAZI
            Višegodišnji program ad hoc modula
            1.   MLADI NA TRŽIŠTU RADA
            
            
               Referentno razdoblje: 2016.
            
               Podmoduli (područja o kojima je potrebno omogućiti detaljnije informacije):
            
            
                         
                     
                     
                        Podmodul 1. Podaci o obrazovanju
                        Cilj: omogućiti više podataka o obrazovanju mladih, utvrditi aspekte koji bi mogli utjecati na mogućnosti razvoja njihove karijere.
                     
                  
                         
                     
                     
                        Podmodul 2. Pronalazak radnog mjesta
                        Cilj: dobiti informacije o individualnim pristupima mladih pronalasku posla te o pomoći koju dobivaju pri traženju posla; ocijeniti percepcije mladih o tome odgovora li razina njihova obrazovanja zahtjevima trenutnog radnog mjesta.
                     
                  2.   SAMOZAPOSLENJE
            
            
               Referentno razdoblje: 2017.
            
               Podmoduli (područja o kojima je potrebno omogućiti detaljnije informacije):
            
            
                         
                     
                     
                        Podmodul 1. Ekonomski ovisna samozaposlenost
                        Cilj: odrediti profil ekonomski ovisnih samozaposlenih osoba. Pripadnici ove skupine imaju zajedničke osobine sa zaposlenicima, ali i sa samozaposlenim osobama te je njihov profesionalni status stoga ambivalentan.
                     
                  
                         
                     
                     
                        Podmodul 2. Radni uvjeti samozaposlenih osoba
                        Cilj: analizirati radne uvjete samozaposlenih osoba i glavne razloge za odabir samozapošljavanja.
                     
                  
                         
                     
                     
                        Podmodul 3. Samozaposlene osobe i zaposlenici
                        Cilj: usporediti stavove i perspektive samozaposlenih osoba s onima zaposlenika, npr. razinu zadovoljstva radnim mjestom.
                     
                  3.   USKLAĐIVANJE POSLOVNOG I OBITELJSKOG ŽIVOTA
            
            
               Referentno razdoblje: 2018.
            
               Podmoduli (područja o kojima je potrebno omogućiti detaljnije informacije):
            
            
                         
                     
                     
                        Podmodul 1. Skrb
                        Cilj: odrediti u kojoj mjeri dostupnost odgovarajućih usluga skrbi za djecu i ostale uzdržavane osobe utječe na sudjelovanje osoba na tržištu rada.
                     
                  
                         
                     
                     
                        Podmodul 2. Fleksibilno radno vrijeme
                        Cilj: analizirati stupanj fleksibilnosti na radnom mjestu u smislu usklađivanja poslovnog i obiteljskog života.
                     
                  
                         
                     
                     
                        Podmodul 3. Stanke u karijeri i roditeljski dopust
                        Cilj: odrediti stanke u karijeri povezane sa skrbi o djeci ili ostalim uzdržavanim osobama, osobito roditeljski dopust, i analizirati njihovo trajanje.”